10. ΝΟΜΟΣ 2708 της 16/30 Αυγ. 1921 Περί τροποποιήσεως των αφορωσών την εφεδρείαν του σώματος της στρατιωτικής δικαιοσύνης διατάξεων. Άρθρον 1 Οι διατελούντες και οι εν τω μέλλοντι διοριζόμενοι ισόβιοι δικαστικοί υπάλληλοι, εισαγγελείς, αντεισαγγελείς και έμμισθοι παρά πρωτοδίκαις πάρεδροι (δόκιμοι πρωτοδίκαι) από του διορισμού αυτών εν τινι των δικαστικών τούτων θέσεων και της δόσεως του όρκου της υπηρεσίας καθίστανται αυτοδικαίως έφεδροι στρατιωτικοί δικαστικοί σύμβουλοι υπό την αντίστοιχον προς τον δικαστικόν αυτών βαθμόν τάξιν συμφώνως προς τον ν. 484 π. συστάσεως σώματος στρατιωτικής δικαιοσύνης, των εμμίσθων παρέδρων καθισταμένων εφέδρων δικαστικών συμβούλων δ΄ τάξεως. Ούτοι εγγραφόμενοι εις το στέλεχος της εφεδρείας από της ορκωμοσίας των ως δικαστικών λειτουργών μεταφέρονται εις τας ανωτέρας τάξεις εφέδρων συμβούλων μόνον δια της αντιστοίχου προαγωγής αυτών εν τη δικαστική ιεραρχία, καλούνται δε εις την ενεργόν υπηρεσίαν εν επιστρατεύσει και επί έν έτος μετ’ αυτήν δια διαταγών του υπουργού των Στρατιωτικών ονομαστικώς και χρησιμοποιούνται εις την στρατιωτικήν δικαστικήν υπηρεσίαν, διοριζόμενοι εις οιανδήποτε θέσιν αυτής και απολυόμενοι των τάξεων του στρατού δια διαταγών του αυτού υπουργού. Οι εξ αυτών κατέχοντες ήδη εν τη εφεδρεία τάξιν ανωτέραν της αντιστοιχούσης προς τον δικαστικόν βαθμόν, ον φέρουσιν ή κατά τον χρόνον τη εκ της δικαστικής υπηρεσίας, αποχωρήσεως αυτών έφερον, διαγράφονται αυτοδικαίως της τάξεως ταύτης από της ισχύος του παρόντος νόμου, διατηρούντες την προς τον δικαστικόν βαθμόν αντίστοιχον τάξιν συμβούλου και εγγραφόμενοι εις ταύτην κατά την ανωτέρω β΄ παράγραφον. Άρθρον 2 Πας δικαστικός λειτουργός εκ των εν τη α΄ παραγρ. του προηγουμένου άρθρου αναφερομένων, αποχωρών οπωσδήποτε της δικαστικής υπηρεσίας μετά χρόνον βραχύτερον της πενταετίας από του διορισμού του εις θέσιν εμμίσθου παρέδρου ή αντεισαγγελέως παρά πρωτοδίκαις και άνω ή συνεπεία δικαστικής αποφάσεως ή ακυρότητος του διορισμού του, αποβαλλόμενος της δικαστικής υπηρεσίας, διαγράφεται εκ του στελέχους των εφέδρων στρατιωτικών δικαστικών συμβούλων, επανερχόμενος εις την προ της εν αυτώ εγγραφής του στρατολογικήν κατάστασίν του. (Έπονται §§ 2 και 3 περιέχουσαι μεταβατικάς διατάξεις. Άρθρον 3 (Αι §§ 1-3 αναφέρονται εις το άρθρ. 1 του ν. 753, ανωτ. αριθ. 3). Προσωρινοί σύμβουλοι διορίζονται και δικηγόροι υπηρετούντες εν τω στρατώ ως έφεδροι οπλίται ή ανθυπασπισταί, δ΄ μεν τάξεως αν έχωσιν εξαετή τουλάχιστον δικηγορικήν υπηρεσίαν, γ΄ δε τάξεως αν έχωσι δεκαετή τουλάχιστον τοιαύτην. Άρθρον 4 (Μεταβατική διάταξις) 